— Прапанова паступіла ад Віцебскага аблвыканкама ў 2015 годзе: зрабіць праектную дакументацыю на будаўніцтва 40-кватэрнага жылога дома для дзяцей-сірот, людзей з інваліднасцю і шматдзетных сем’яў, якое прафінансуе Кітай. Мы дакументы падрыхтавалі, аддалі на ўзгадненне дзяржаўнай экспертызы, пасля накіравалі ў Кітай, затым праект прайшоў узгадненне ў Міністэрстве архітэктуры і будаўніцтва нашай краіны. У выніку ўзвядзенне дома прызначылі на пачатак 2017 года. Адразу два дамы, якія пабудавалі дзякуючы інвестыцыям, з’явіліся на вуліцах Калініна і Леніна.